stanford-oval/wikipedia huggingface dataset:
פוגרום
לקריאה נוספת

דב וולחונסקי, פוגרום-הפתיחה של המאה הכ’: הפוגרום בקישינב 1903, שרשיו ותולדותיו, העבר, כ', ה'תשל"ג, עמ' 176–194.
דניאל בלטמן, פוגרום קיילצה – אנטישמיות פולנית או תוצאה של מאבק פוליטי?, בשביל הזיכרון, 1, ה'תשנ"ו, עמ' 4–8.
עוזי אלידע, "העיתונות העברית לנוכח פוגרום: 1920–1929", קשר, מס' 61, חורף 2023–2024, עמ׳ 55–90.
הערות שוליים

↑  אורי קציר, חמש יריות ברחוב ראסין, באתר האייל הקורא
| --- | --- |
בקרת זהויות :  NLI: 987007566031505171  GND: 4137649-3  LCCN: sh94001957  NKC: ph210126
שמעון השני

שמעון השני בן חוניו השני, היה כהן גדול מבית חוניו בתקופת בית שני, שחי בשלהי המאה ה-3 לפנה"ס ובתחילת המאה ה-2 לפנה"ס. יש הרואים בו את "שמעון הצדיק" המוזכר רבות בכתבי חז"ל.
תקופת חייו

הדעות חלוקות לגבי תקופת כהונתו של שמעון השני.
יוסף בן מתתיהו כותב בספרו "קדמוניות היהודים":
"בעת ההיא משל באזיען סילייקוס פהילאפאטאר (סלאוקוס הרביעי) בנו של אנטיוכס הגדול. בימיו מת יוסף בן טוביה אבי הורקנוס... וגם אחי אמו חניו מת זמן קצר אחריו, ויכהן תחתיו במשרת כהן גדול שמעון בנו, ואחרי מותו הי׳ לכהן גדול חניו בנו.״
על פי דברים אלו טוען יצחק אייזיק הלוי ששמעון השני התמנה לכהן גדול רק בתקופת סלאוקוס הרביעי שנתמנה למלך ב-187 לפנה"ס. צבי גרץ לעומת זאת טוען שיוסף בן טוביה מת שנים רבות קודם לכן, זמן קצר אחרי לידתו של תלמי החמישי בשנת 210 לפנה"ס. את עמדתו זאת מבסס גרץ על כך שיוסף בן טוביה מתואר על ידי יוסף בן מתתיהו כזקן מכדי לנסוע לחגיגות הולדת תלמי החמישי, וכי במקום זאת שלח את הורקנוס בנו. בנוסף, אזכור מותו של יוסף בן טוביה מופיע אצל יוסף בן מתתיהו מיד אחרי תיאור השתתפות הורקנוס בן יוסף בחגיגות הולדת תלמי החמישי. בהתאם, קובע גרץ את תחילת כהונתו של שמעון השני ככהן גדול בשנת 208 לפני הספירה.
עמדה שלישית, המתבססת על התיאור בספר מקבים ג' של ביקורו בירושלים של תלמי הרביעי לאחר ניצחונו בקרב רפיח ובקשתו להיכנס לקודש הקודשים. בתיאור זה מופיעה תפילה של הכהן הגדול ששמו הוא שמעון. בהתאם, בעלי עמדה זאת מקדימים את כהונת שמעון הצדיק לפחות אל שנת 217 לפנה"ס, זמן קרב רפיח. בעלי העמדות האחרות טוענים מנגד שספר מקבים אינו ספר היסטורי ולא ניתן לסמוך על דבריו לקביעות היסטוריות.
שמעון השני נפטר לפני המלכתו של אנטיוכוס הרביעי בשנת 175, שכן בנו חוניו השלישי הודח ממשרת הכהן גדול זמן קצר לאחר עלייתו לשלטון של אנטיוכוס הרביעי. יצחק אייזיק הלוי טוען שחוניו השלישי כהן לפחות מספר שנים לפני שהודח, ועל כן קובע ששמעון השני נפטר מספר שנים לפני 175 לפנה"ס.
פועלו

יש המייחסים לשמעון השני את פרק נ' בספר בן סירא, שהוא שיר הלל לשמעון בן יוחנן הכהן הכולל את המילים:
גדול אחיו ותפארת עמו, שמעון בן יוחנן הכהן.

אשר בדורו נפקד הבית, ובימיו חוזק היכל.

אשר בדורו נכרה מקוה, אשיח בם בהמונו.

אשר בימיו נבנה קיר, פנות מעון בהיכלי מלך.

הדואג לעמו מחתף, ומחזק עירו מצר.
לטענתם, הדברים מתאימים לשמעון השני, אשר על פי עמדתם לגבי אורך כהונתו, בימיו פרע סקופס, שר צבא תלמי הרביעי, פרעות בתושבי ירושלים, בהם פרץ את חומתה, ואך מתבקש שהכהן הגדול ישקם את העיר. ספר בן סירא מתוארך לתקופה זאת, ובהתאם פרק זה הוא פרק עכשווי מבחינת כותב הספר, ולא פרק היסטורי.
התומכים בתקופת הכהונה הארוכה של שמעון השני, טוענים שהוא היה בין המתנגדים ליוסף בן טוביה המוכס וסיעתו שתמכו בשליטתם של מצרים התלמיית בירושלים, והיה מאלו שביקשו להעביר את שלטון ארץ ישראל לידי הממלכה הסלאוקית.
יוסף בן מתתיהו כותב על שמעון שבריב בין בניו הגדולים של יוסף בן טוביה לבין הורקנוס, תמך שמעון השני באחים הגדולים.
לאחר מותו

על פי יוסף בן מתתיהו, לאחר מותו כיהן בנו חוניו השלישי ככהן גדול. ולאחר מותו של חוניו השלישי לחמו שני יורשיו, חוניו הרביעי וישוע-יאסון אחיו על הכהונה. בעקבות כך נמלט חוניו הרביעי למצרים וייסד שם את מקדש חוניו.
בהקשר לכך, נשנתה אגדת חז"ל הבאה:
תניא, אותה שנה שמת שמעון הצדיק, אמר להן: שנה זו "הוא" מת. אמרו לו: מנין אתה יודע? אמר להן: כל יום הכיפורים נזדמן לי זקן אחד לבוש לבנים ונתעטף לבנים ונכנס עמי ויצא עמי, שנה זו נזדמן לי זקן אחד לבוש שחורים ונתעטף שחורים ונכנס עמי ולא יצא עמי. לאחר הרגל חלה שבעת ימים ומת, ונמנעו אחיו הכהנים מלברך בשם.

בשעת פטירתו אמר להם: "חוניו בני ישמש תחתי". נתקנא בו שמעי אחיו, שהיה גדול ממנו שתי שנים ומחצה... הלך (חוניו) לאלכסנדריא של מצרים ובנה שם מזבח.
עם זאת, כאמור, על פי יוסף בן מתתיהו, לא היה זה חוניו (השלישי) בנו של שמעון שייסד את מקדש חוניו במצרים, כי אם נכדו, חוניו הרביעי, בנו של חוניו השלישי ונכדו של שמעון (השני).
הערכה

חלק מהחוקרים מזהים את שמעון השני עם שמעון הצדיק המוזכר בפרקי אבות כמי שהיווה חוליה בשרשרת העברת התורה ורבו של אנטיגנוס איש סוכו. יצחק אייזיק הלוי חולק על עמדה זאת וטוען שתמיכתו של שמעון השני בבניו של יוסף בן טוביה במקום לסלקם מירושלים, מעידה עליו שהיה רשע, ועל כן לא יכל לזכות אצל חז"ל בכינוי "הצדיק" ולהוות חוליה בשרשרת מסירת התורה.
לקריאה נוספת

מאמר של ד"ר אורי אמיתי בנושא שני שמעון הצדיק
הערות שוליים

↑  קדמוניות היהודים XII, 4, 10 (ספר 12, פרק ד, פסקה י, 223–225).
↑  ספר מקבים ג' פרקים א-ב
↑  יצחק אייזיק הלוי, דורות ראשונים, חלק ראשון, פרק ט', עמ' 180, הערה ח'
↑  יצחק אייזיק הלוי, דורות ראשונים, חלק ראשון, פרק י', עמ' 191–192
↑  על פי הנוסח העברי לבן סירא, כפי שנמצא בגניזה הקהירית, השונה מנוסחי התרגום מיוונית.
↑  קדמוניות היהודים, ספר 12, פרק ד, פסקה יא, 228–229.
↑  יוסף בן מתתיהו בספרו "קדמוניות היהודים", ד 10.
↑  יצחק אייזיק הלוי, דורות ראשונים, חלק ראשון, פרק י', עמ' 185-186
| כהנים גדולים בולטים לפי תקופתם |
| --- | --- | --- |
| משכן משה והמשכן בגלגל | אהרן • אלעזר הכהן |  |
| המשכן בשילה | • אלעזר הכהן • פינחס • אבישוע בן פנחס • בקי בן אבישוע • עזי בן בקי • עלי הכהן • אחיטוב (נכד עלי) • אחיה בן אחיטוב |  |
| משכן נוב ומשכן גבעון | אחימלך בן אחיטוב • אביתר בן אחימלך |  |
| תקופת בית ראשון | צדוק • אחימעץ בן צדוק • עזריהו בן צדוק • אמריהו • יהוידע הכהן • זכריהו בן יהוידע • עזריהו הכהן • אוריה הכהן • עזריהו הכהן (השני) • שלום הכהן • חלקיהו בן שלום • שריה הכהן • יהוצדק הכהן • צפניה בן מעשיה |  |
| תקופת בית שני (תחת שלטון ממלכת פרס) | יהושע בן יהוצדק • יהויקים בן יהושע • אלישיב בן יהויקים • יהוידע הכהן (בית שני) • יוחנן הכהן • ידוע הכהן |  |
| בתקופה ההלניסטית | חוניו הראשון • שמעון הראשון • אלעזר בן חוניו • מנשה אחיו של חוניו • חוניו השני • שמעון השני • חוניו השלישי • יוחנן כהן גדול |  |
| כהנים מתיוונים ואחרים | יאסון •  מנלאוס • אלקימוס • חוניו הרביעי |  |
| כהנים גדולים מבית חשמונאי | יונתן • שמעון • יוחנן הורקנוס הראשון • יהודה אריסטובולוס הראשון • אלכסנדר ינאי • הורקנוס השני • אריסטובולוס השני • מתתיהו אנטיגונוס השני • אריסטובולוס השלישי |  |
| תחת ממשלת רומא | מתתיהו בן תאופילוס (הראשון) • יוסף בן עלים • חנן בן שת • ישמעאל בן פיאבי • יוסף קיפא • יונתן בן חנן • תאופילוס בן חנן • חנניה בן נדבאי • חנן בן חנן • יהושע בן גמלא • מתתיהו בן תאופילוס (השני) • פינחס בן שמואל מכפר חבתא • רבי אלעזר בן חרסום • יששכר איש כפר ברקאי • רבי ישמעאל בן אלישע כהן גדול |  |
סירי

| --- | --- |


 מפתח:  אפל
 מחזור חיים:  4 באוקטובר 2011 – הווה (13 שנים)
 מערכת הפעלה:  iOS 5 ומעלה
 נכתבה בשפות:  Objective-C 
 סוג רישיון:  קנייני
 קטגוריה:  מערכת בינה מלאכותית
 http://www.apple.com/ios/siri
 
ערך זה עוסק בעוזרת אישית וירטואלית. אם התכוונתם למשמעות אחרת, ראו .
סירי (באנגלית: Siri) היא מערכת בינה מלאכותית אוניברסלית מסוג עוזרת אישית וירטואלית עבור מכשירי iOS ו-MacOS X של חברת אפל. המכשירים הכוללים בתוכם את המערכת הם אייפון 4s ומעלה, אייפד 3 ומעלה, אייפד מיני ומעלה ואייפוד טאץ' (דור חמישי), ומחשבי Mac בעלי Mac OS Sierra ומעלה. המערכת מעבדת שפה טבעית מדוברת, כדי לענות על שאלות, לתת המלצות, לבצע פעולות בהתאם לבקשות המשתמש ולענות על שאלות באמצעות משאבי המידע וולפרם אלפא ווויקיפדיה.
מאפייני המערכת כוללים הסתגלות להעדפותיו של המשתמש לאורך זמן והצגת תוצאות אישיות, בנוסף ליכולת להזמין מונית או אפילו להזמין מקום במסעדה לארוחת ערב.
באוקטובר 2013 נודע שקולה של סירי באנגלית הוא קולה של סוזן בנט, מדבבת מאטלנטה. את הגרסה העברית קריינה גלית גורא-עיני.
היסטוריה

סירי נוסדה בדצמבר 2007 על ידי Dag Kittlaus (מנכ"ל), Adam Cheyer (סמנכ"ל הנדסה) ו-Tom Gruber (סמנכ"ל עיצוב), יחד עם Norman Winarsky מקבוצת SRI. ב־13 באוקטובר 2008 הודיעה סירי על גיוס מימון בסך 8,500,000 דולר, בראשות במנלו ונצ'רס. בנובמבר 2009, השיגה החברה בסבב מימון נוסף 15.5 מיליון דולר מאותם משקיעים, אך הפעם בראשות מיליארדר מהונג קונג בשם Ka-shing.
סירי נרכשה על ידי אפל ב-28 באפריל 2010 וב-4 באוקטובר 2011 הודיעה אפל שסירי תיכלל במערכת ההפעלה של אייפון 4S.
הגרסה החדשה של סירי משולבת במערכת iOS, ומאפשרת אינטראקציה קולית עם יישומים רבים, כולל תזכורות, מזג אוויר, מניות, הודעות, דואר אלקטרוני, לוח שנה, אנשי קשר, פתקים, מוזיקה, שעונים, דפדפן אינטרנט, וולפראם אלפא ומפות. סירי תומכת במגוון שפות: אנגלית, עברית, צרפתית, גרמנית, יפנית, ערבית, מנדרינית, קנטונזית, דנית, הולנדית, טורקית, ספרדית, פורטוגלית, קוראנית, רוסית, שוודית, תאית, נורווגית ספרותית, איטלקית, פינית, ומלאית.
לאחר הודעת אפל על שילוב סירי באייפון 4S, החברה הסירה את אפליקציית סירי שהייתה זמינה להורדה עבור כל דורות האייפונים בחנות Appstore.
לאחר שאפל החליטה לשלב את סירי רק באייפון 4S, מתוך טענה שהיא דורשת מעבד A5 (טיעון אבסורדי כיוון שפעולות החישוב המורכבות מאחורי המערכת נעשות בחוות השרתים של אפל ולא במכשיר הנייד) החלו מספר האקרים בניסיונות להתאימה גם לאייפון 4, אייפון 3GS, אייפוד טאץ' ומכשירי אייפד. לבסוף סירי הותאמה למכשירים ישנים יותר מ-4S והועברה על ידי האקרים לשרתים חיצוניים שלא קשורים לאפל, ובכך הפכה סירי למערכת בינה מלאכותית אוניברסלית עבור כל מכשירי iOS (בהנחה שבוצעה על מכשיר ה-iOS פריצת iOS).
במרץ 2016 נוספו לרשימת השפות הנתמכות מלאית, פינית ועברית.
תגובות

סירי קיבלה תגובות חיוביות מאוד על קלות השימוש בתוכנה ומעשיותה, ועל היותה בעלת "אישיות" לכאורה. יו"ר ההנהלה של גוגל לשעבר, אריק שמידט, כבר הודה כי סירי עלולה להוות "איום תחרותי" על עסקי ליבת החיפוש של החברה. גוגל מייצרת חלק גדול מהכנסותיה מהצגת קישורים ממומנים בתוצאות החיפוש. הסכנה נובעת מהעובדה כי סירי היא מדיום שאינו ויזואלי, ולכן לא תינתן למשתמשים הזדמנות להיחשף לפרסומות. כתב הגארדיאן, העיתונאי צ'ארלי ברוקר מתאר את טון הקול של סירי כ"כנוע" תוך שהוא מציין כי זה עובד "היטב, באופן מעצבן".
עם זאת, ארגונים כמו איגוד חירויות האזרח האמריקני ו-NARAL Pro-Choice America מתחו ביקורת על סירי, לאחר שמשתמשים גילו כי אינה מספקת מידע על מיקומם של אמצעי מניעה או מרפאת הפלות, ופעמים מפנה משתמשים אל מרכזים למניעת הפלות במקום. אפל בתגובה אמרה, כי זו היא תקלה שתתוקן בגרסה הסופית. נטען כי מרפאות הפלות לא נמצאו בחיפוש סירי כי הם לא השתמשו במילה "הפלה" בתיאור בית העסק. באותה תקופה התעוררה מחלוקת, כיון שסירי מציעה מקומות לקניית סמים לא חוקיים, לשכירת זונה, או לזריקת גופה, אך לא מציעה מקומות לרכישת אמצעי מניעה או שירותי הפלה. אפל מסרה בתגובה כי התנהגות זו אינה מכוונת וזהו חלק מתוך בעיות גרסת הבטא, ושיפורים יוכנסו למוצר הסופי.
סירי לא התקבלה היטב בקרב אנשים הדוברים אנגלית במבטא כבד, ביניהם: סקוטים, אמריקאים בבוסטון ובדרום ארצות הברית.
לאחר כנס ה-WWDC של שנת 2012, הוצגו שיפורים של סירי בהבנת מבטאים שונים ונוספו לה השפות איטלקית וספרדית.
נגישות

אם כי פונקציות רבות עדיין דורשות שימוש במסך מגע, הפדרציה הלאומית של העיוורים מתארת את האייפון בתור "המכשיר הנייד היחידי בעל נגישות מלאה שעיוור יכול לקנות".
תביעות משפטיות

בארצות הברית הוגשה תובענה ייצוגית נגד אפל, בטענה שמשנת 2014 עד 2024 סירי הקליטה באופן שגרתי שיחות פרטיות של משתמשים שהפעילו בלא כוונה את סירי, והשיחות הללו הועברו לצדדים חיצוניים, בהם מפרסמים. חלק מהתובעים טענו כי לאחר שאזכרו מותגים ידועים החלו לקבל פרסומות למוצרים שהוזכרו.
בהסדר פשרה אפל הסכימה לשלם 95 מיליון דולר, וכל אחד מהתובעים יקבל 20 דולר אמריקאי. כחלק מההסדר אפל לא נדרשת להודות באשמה או באחריות.
בתרבות פופולרית

בפרק "התחלת בדיקת בטא" של סדרת הטלוויזיה "המפץ הגדול", ראג' קונה iPhone 4S, ומדמיין שהוא במערכת יחסים עם סירי. בחלומו, הוא לוקח פרחים למשרד של סירי, שם הוא פוגש את התגלמותה של סירי כאישה, והאילמות הסלקטיבית שלו מונעת ממנו לדבר איתה.
ביוטיוב ישנו סרטון פופולרי (של הצמד "סמוש") שכותרתו: "סירי ניסתה להרוג אותי!", בו מופיעה סירי המקבלת רצון משלה, לאחר ש-iPhone 4S נזרק ופוגע בקיר.
שפות נתמכות

איטלקית (איטליה, שווייץ)
אנגלית (אוסטרליה, ארצות הברית, דרום אפריקה, הודו, הממלכה המאוחדת, ניו זילנד, סינגפור, קנדה)
גרמנית (אוסטריה, גרמניה, שווייץ)
דנית (דנמרק)
הולנדית (בלגיה, הולנד)
טורקית (טורקיה)
יפנית (יפן)
מלאית (מלזיה)
נורווגית ספרותית (נורווגיה)
סינית מנדרינית (טאיוואן, סין)
סינית קנטונזית (הונג קונג, סין)
ספרדית (ארצות הברית, מקסיקו, ספרד, צ'ילה)
עברית (ישראל)
ערבית (איחוד האמירויות הערביות, ערב הסעודית)
פינית (פינלנד)
פורטוגזית (ברזיל)
צרפתית (בלגיה, צרפת, קנדה, שווייץ)
קוריאנית (קוריאה הדרומית)
רוסית (רוסיה)
שוודית (שוודיה)
תאית (תאילנד)
סירי ב-iOS 6

ב-iOS 6 מותקנת המערכת החדשה שלה נוספו יכולות טכניות רבות נוספות כמו:
ספורט - תוצאות, זמנים, הרכבי קבוצות ועוד
קולנוע - זמני הקרנות, פרומואים, ביקורות ועוד
מסעדות - הזמנות, תמונות וביקורות מבקרים
Twitter - שליחת ציוץ
Facebook - פרסום בפייסבוק
אפליקציות - פתיחת אפליקציות
ראו גם

מיקרוסופט קורטנה
Google Now
וולפרם אלפא
הערות שוליים

↑  דף תכונות סירי באתר אפל
↑  אילן גטניו, סירי? סוזן!, באתר ישראל היום, 6 באוקטובר 2013
↑  אסף גולן, האם סירי העברית תאבד את הקול?, באתר ישראל היום, 27 בדצמבר 2018
↑  חדשות חוץ, אפל תשלם 95 מיליון דולר על הפרת פרטיות בסירי, באתר כלכליסט, 3 בינואר 2025
| עוזרים וירטואליים |
| --- | --- | --- |
| פעילים | אליסה • אמזון אלכסה • Bixby • ווטסון • סירי • מייקרופט • Voice Mate • ‏AliGenie • ‏Braina • ‏Celia • ‏Clova • ‏Maluuba (אנ') • ‏Xiaoice (אנ') |  |
| הופסקו | BlackBerry Assistant‏ • מיקרוסופט קורטנה • Google Now‏ • M‏ • Microsoft Agent‏ • Microsoft Bob‏ • Microsoft Voice Command‏ • Ms. Dewey‏ • Mya‏ • Mycroft‏ • Office Assistant (קליפי) • S Voice‏ • Speaktoit Assistant‏ • Tafiti‏ • Vlingo |  |
| בינה מלאכותית |
| --- | --- | --- |
| כללי | מבחן טיורינג • היסטוריה של הבינה המלאכותית • ציר הזמן של בינה מלאכותית • התקדמות הבינה המלאכותית • אוריינות AI • סוכן תבוני • AI-שלמות מערכת מומחה • אסדרת בינה מלאכותית (בישראל) • בינה מלאכותית צרה • בינה חישובית • הסברתיות בינה מלאכותית • הפרדוקס של מורבק • סוכן תבוני • אתיקה של בינה מלאכותית |  |
| תחומים | עיבוד שפה טבעית • ראייה ממוחשבת • בינה מלאכותית יוצרת • אומנות בינה מלאכותית • בינה מלאכותית כללית (AGI) |  |
| סוגי למידת מכונה | מערכת לומדת • למידה מונחית • למידה בלתי מונחית • למידה עמוקה • למידת חיזוק • סיווג בייסיאני נאיבי • רשת בייסיאנית |  |
| אלגוריתמי למידת מכונה קלאסית | פרספטרון • עץ החלטה • מכונת וקטורים תומכים • Bag of words • אלגוריתם k-מרכזים • אלגוריתם מיקסום התוחלת • הורדת ממד • אלגוריתם שכן קרוב • יער אקראי  • Q-learning •‏ T-SNE •‏ Tf–idf • חיזוק גרדיאנט |  |
| למידה עמוקה | רשת עצבית מלאכותית • רשת זרימה קדימה • רשת עצבית רקורסיבית • פונקציית אקטיבציה • טרנספורמר • Attention •‏ GAN |  |
| עיבוד שפה טבעית | מודל שפה • שיכון מילים • בלשנות חישובית • תרגום מכונה • חילוץ מידע (אנ') • ניתוח סנטימנט • זיהוי חלקי דיבר (אנ') • מערכת זיהוי דיבור • זיהוי ישויות • כריית טקסט • תיוג תפקידים סמנטי • Word2vec • מודל שפה גדול • GPT •‏ BERT (אנ') • מודל Bag-of-words (אנ') • יצירת טקסט בשפה טבעית (אנ') • מילת עצירה • ניתוח מחרוזות • Stemming (אנ') • למטיזציה (אנ') |  |
| יישומים לבינה מלאכותית (אנ') | צ'אטבוט • זיהוי דובר • זיהוי עצמים • זיהוי תבניות • עוזר וירטואלי • זיהוי תווים אופטי • מחולל תמונות • הזיות |  |
| מערכות בינה מלאכותית | אלייזה • ChatGPT •‏ DALL-E •‏ Midjourney •‏ Gemini • קלוד •‏ Perplexity •‏ SearchGPT •‏ GitHub Copilot • דיפ־פייק • סירי • Google Assistant • אמזון אלכסה • מיקרוסופט קופיילוט |  |
| סוגיות בטיחות בינה מלאכותית (אנ') | סכנה קיומית מבינה מלאכותית כללית • בינה מלאכותית חזקה • יישור בינה מלאכותית (אנ') • בקרת יכולות בינה מלאכותית (אנ') • בינה מלאכותית ידידותית (אנ') • התכנסות אינסטרומנטלית (אנ') • סינגולריות טכנולוגית • השתלטות הבינה המלאכותית • המכתב הפתוח על בינה מלאכותית (2015) |  |
| ספריות בשימוש נרחב | TensorFlow •‏ PyTorch •‏ Torch •‏ Hugging Face •‏ Keras •‏ spaCy (אנ') •‏ Caffe |  |
לקטגוריית הבינה המלאכותית
סמליל קודם של המערכת
אסטוניה באירוויזיון 2023

אסטוניה השתתפה באירוויזיון 2023, שהתקיים בליברפול שבממלכה המאוחדת, עם השיר "Bridges" של אליקה מילובה. רשות השידור האסטונית Eesti Rahvusringhääling ‏(ERR) הפיקה את הקדם הלאומי של המדינה, Eesti Laul 2023, על מנת לבחור את השיר האסטוני לאירוויזיון.
רקע

קדם לאירוויזיון 2022, אסטוניה השתתפה עשרים ושש פעמים בתחרות מאז מועד הצטרפותה ב-1994. היא אף ניצחה באירוויזיון 2001 עם השיר "Everybody" בביצועם של טאנל פדאר, דייב בנטון והצמד 2XL. בשנת 2015 הגיעה הנציגים האסטונים אלינה בורן וסטיג רסטה למקום השביעי, עם השיר "Goodbye to Yesterday" ("להתראות לאתמול"). בשנת 2021, כשרשות השידור הממלכתית שלחה את אוקו סוביסטה עם השיר "The Lucky One", אסטוניה כשלה בניסיון להעפיל לגמר, והגיעה למקום ה-13 בחצי הגמר. באירוויזיון 2022 הגיעה סטפן למקום ה-13 בגמר התחרות עם השיר "Hope".
רשות השידור האסטונית Eesti Rahvusringhääling ‏(ERR) אמונה על בחירת הנציג והשיר האסטוני לתחרות הזמר של האירוויזיון. ERR אישרה את השתתפות המדינה במהדורה ה-67 של האירוויזיון ב-1 באוגוסט 2022. מאז 2009 הופקה התחרות Eesti Laul כקדם הלאומי של המדינה לאירוויזיון. ב-13 בספטמבר 2022 הודיע ERR כי תמשיך להשתמש בפורמט זה.
לפני האירוויזיון

Eesti Laul 2023 הייתה המדורה ה-15 של הקדם הלאומי של אסטוניה לתחרות הזמר של האירוויזיון. האירוע הורכב מעשרים אמנים, שהתחרו בשני חצאי גמר ב-12 וב-14 בינואר 2023. גמר התחרות, שהורכב משנים-עשר אמנים, נערך ב-11 בפברואר. התחרות שודרה בערוץ ETV, ב-ETV+ עם פרשנות ברוסית, בתחנת הרדיו Radio 2 וכן באינטרנט באתר err.ee.‏
בכל חצי גמר התחרו עשרה משתתפים, ומתוכם העפילו לשלב הגמר חמישה (ארבעה שנבחרו בסבב הראשון של חצי הגמר על ידי שילוב של הצבעות הקהל וקולות השופטים ביחס שווה, ואחד שנבחר בסבב נוסף בהתאם להצבעת הקהל בלבד). בשלב גלגל ההצלה בחר הקהל שני אמנים נוספים מתוך אלו שנכשלו בניסיון להעפיל לגמר, ו"הציל" אותם מהדחה סופית מהתחרות. בגמר נקבעה זהות הזוכה על ידי שתי מערכות הצבעה שונות: בסבב הראשון נבחרו שלושת האמנים האהובים ביותר באמצעות שילוב בין חבר השופטים לקהל. לבסוף, בסבב נוסף של הצבעה טלפונית פומבית נבחר הזוכה מתוך השלושה.
לפני האירוויזיון > המשתתפים בקדם

באמצעות פלטפורמה מקוונת יכלו אמנים ומוזיקאים להגיש את מועמדתם להתחרות בקדם מ-13 בספטמבר עד 10 באוקטובר 2022. לכל מועמד הייתה הגבלה של עד חמישה שירים פוטנציאליים. שיתופי פעולה, כמו להקות וצמדים, הותרו כל עוד 50% מחבריהם היו אסטוניים. כמו כן, רשות השידור ERR גבתה סכום כספי על הגשת מועמדות לקדם (50 יורו עבור שיר באסטונית ו-100 יורו עבור שיר בשפות זרות). שתי הגביות הוכפלו לשירים שהוגשו החל מ-17 באוקטובר. לבסוף, התקבלו מאתיים ושבעה עשר שירים, מתוכם תשעים ושניים באסטונית. פאנל שופטים בן שישה עשר חברים בחר עשרים שירים, שהתחרו בקדם האסטוני. הם נחשפו במהלך תוכנית של ETV Ringvaade ב-1 וב-2 בנובמבר 2022. חבר השופטים הורכב מאוט לפלנד, אטו קרוסמן, אלאר קוטקס, אנדרס אלייסטה, קרולה מאדיס, אינגריד קוטלה, יאניקה סילמה, קרל-אריק טאוקר, כריסטינה קראוס, לנה, מרגוס קמלט, מרתה פוסה, רוברט לינה, סילבר לאס, ואידו פאנל וסיימון ג'יי.
בין האמנים התחרים נמנה רובין יוקנטל, שייצג את אסטוניה באירוויזיון 2010 כחלק מההרכב מלקולם לינקולן. אנדרס קופר (חבר במליק), אנט x פרדי, בונזו, אליסה, אינגר, יוספ ירווסאאר (חבר בבדוטרס), קרל-כריסטיאן קינגי (חבר בבדוטרס), מיליק סאמל (חבר במליק), מיה, סיסי וויראלט התחרו בעברם ב-Eesti Laul. שירה של אליסה נכתב על ידי סטיג רסטה, נציג אסטוניה באירוויזיון 2015.
| אמן | שיר | כותבים |
| --- | --- | --- |
| אליקה | "Bridges" | אליקה, ווטר הרדי, נינה סמפרמאנס |
| אנדראס | "Why Do You Love Me" | אנדראס פום, אלאן רוי סקוט, יוליה סאנדברג |
| אנת ופרדי | "You Need to Move On" | פרדריק קטס, אנת קולבין, יאסון האנטר |
| בדווטרס | "Monsters" | יוספ יארבסאאר, מייקל מוטוס, ראונו קוטי,  קספר קופל, קרל-כריסטיאן קינגי, כריס אוון-סדה, קלאוס פנרי |
| קרלוס אוקרדה | "Whiskey Won't Forget" | קרלוס אוקרדה, גבין ניגלאס, כריס רוברטס |
| אליפ | "Pretty Girl" | פילי-רין קארו, מיליס מרי |
| אליסה | "Bad Philosophy" | סטיג רסטה, ואלו קיקאס, אליסה, אן גורדון, אלכס גינאה |
| אינגר | "Awaiting You" | אינגר, אוליבר דה לה רוזה פדילה, סופיה-ליס ליב |
| יאנק | "House of Glass" | יאנק, קייטל מורלנד |
| קאו | "Valik" | גבין ניגלאס, יסה קייסואורי |
| לינלאק ובונזו | "Aeg" | לינה צימר |
| אם אלס | "So Good (At What You Do)" | אנדראס פום, הוגו מרטין, סטפן, גבין ניגלאס, סטיג רסטה |
| מיליק | "Tuju" | אנדרס קופר, מיליק סמל, ריין פרווה, מרטין פטרמן |
| מרילין | "Unicorn Vibes" | מרילין, לאורי למבינן, ליס קסקפייט |
| מיה | "Üks samm korraga" | Kersti Kukk |
| ניאון לטרס ומייקו | Tokimeki" (ときめき)" | אאפ-אריק לאי, יוהאנה אולואנדוס, מייקו תאמיק |
| אולי | "Venom" | אוליבור מאזורטשאק |
| רובין יאקנטל | "Kurbuse matused" | רובין יאקנטל |
| סיסי | "Lighthouse" | סיסי ניליה בניטה |
| ויראלט | "Salalik" | מרטין סרמגי, ואור כראוטמן |
לפני האירוויזיון > חצאי הגמר

שני חצאי הגמר התקיימו ב-12 וב-14 בינואר 2023 בעיר ויסמי. את האירועים הגישו גרטה קולד ותוניס נינמטס. בכל חצי גמר התחרו עשרה שירים. ארבעת השירים הראשונים שהעפילו לגמר נבחרו באמצעות שילוב בין קולות השופטים להצבעות הקהל ביחס שווה. העולה החמישי נקבע על ידי סבב של הצבעה טלפונית בלבד בין אלו שלא צלחו את סבב ההצבעה הראשון. צוות השופטים בחצאי הגמר הורכב מאלרין טיי, בריגיט סראפ, גרטה פאיה, אווה פאלם, אינדרק ואאויה, ארנה סלוביר, יאן טטה הבן, תומאס אוליאם, סנדרה אשילוי, דנל פנדרה וג'ון מיקיבר.
בנוסף להופעות המתמודדים ביצעה להקת מינימל וינד הופעת אורח עם ג'ניקה סילאמה, שייצגה את אסטוניה באירוויזיון 1993 בגמר התחרות. הצמד צ'ליצ'ריק ומקס וצמד המנחים הופיעו בחצי הגמר הראשון, בעוד שדגרטה פאיה, סוון לומוס, קרלי קייב וקריסטיאן ירווי הופיעו בחצי השני.
העפיל/ה לגמר בהצבעה
העפיל/ה לגמר בהחלטת הקהל
| סדר | אמן | שיר | שופטים> קולות | שופטים> נקודות | קהל> קולות | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |
| 1 | יאנק | "House of Glass" | 33 | 3 | 1,134 | 7 | 10 | 6 |
| 2 | אליפ | "Pretty Girl" | 91 | 8 | 502 | 2 | 10 | 7 |
| 3 | קאו | "Valik" | 42 | 4 | 269 | 1 | 5 | 10 |
| 4 | מרילין | "Unicorn Vibes" | 14 | 1 | 529 | 4 | 5 | 9 |
| 5 | מיה | "Üks samm korraga" | 29 | 2 | 1,326 | 8 | 10 | 5 |
| 6 | ניאון לטרס ומייקו | Tokimeki" (ときめき)" | 61 | 5 | 520 | 3 | 8 | 8 |
| 7 | אולי | "Venom" | 115 | 12 | 1,397 | 12 | 24 | 1 |
| 8 | אנדראס | "Why Do You Love Me" | 81 | 7 | 555 | 5 | 12 | 4 |
| 9 | בדווטרס | "Monsters" | 73 | 6 | 1,335 | 10 | 16 | 2 |
| 10 | אנת ופרדי | "You Need to Move On" | 99 | 10 | 742 | 6 | 16 | 3 |
| אמן | שיר | קהל | מיקום |
| --- | --- | --- | --- |
| אליפ | "Pretty Girl" | 971 | 2 |
| יאנק | "House of Glass" | 1,535 | 1 |
| קאו | "Valik" | 265 | 6 |
| מרילין | "Unicorn Vibes" | 497 | 3 |
| מיה | "Üks samm korraga" | 285 | 5 |
| ניאון לטרס ומייקו | Tokimeki" (ときめき)" | 434 | 4 |
| סדר | אמן | שיר | שופטים> קולות | שופטים> נקודות | קהל> קולות | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |

| 1 | אינגר | "Awaiting You" | 58 | 6 | 918 | 8 | 14 | 3 |
| 2 | לינלאק ובונזו | "Aeg" | 30 | 2 | 393 | 2 | 4 | 9 |
| 3 | מיליק | "Tuju" | 85 | 8 | 775 | 6 | 14 | 4 |
| 4 | אליסה | "Bad Philosophy" | 30 | 1 | 1,464 | 10 | 11 | 5 |
| 5 | רובין יאקנטל | "Kurbuse matused" | 44 | 3 | 317 | 1 | 4 | 10 |
| 6 | אם אלס | "So Good (At What You Do)" | 50 | 4 | 611 | 5 | 9 | 7 |
| 7 | ויראלט | "Salalik" | 65 | 7 | 414 | 3 | 10 | 6 |
| 8 | סיסי | "Lighthouse" | 114 | 12 | 890 | 7 | 19 | 2 |
| 9 | קרלוס אוקרדה | "Whiskey Won't Forget" | 51 | 5 | 606 | 4 | 9 | 8 |
| 10 | אליקה | "Bridges" | 111 | 10 | 4,364 | 12 | 22 | 1 |
| אמן | שיר | קהל | מיקום |
| --- | --- | --- | --- |
| קרלוס אוקרדה | "Whiskey Won't Forget" | 655 | 3 |
| אליסה | "Bad Philosophy" | 731 | 2 |
| לינלאק ובונזו | "Aeg" | 270 | 5 |
| אם אלס | "So Good (At What You Do)" | 872 | 1 |
| רובין יאקנטל | "Kurbuse matused" | 265 | 6 |
| ויראלט | "Salalik" | 464 | 4 |
לפני האירוויזיון > גלגל ההצלה

בין המתמודדים שלא העפילו לגמר נערכה הצבעה נוספת, שנמשכה יומיים הכל מ-15 בינואר, על מנת "להציל" שני מתחרים מהדחה סופית מהקדם. שני האמנים שנבחרו העפילו לגמר. הם הוכרזו ב-16 בינואר במהלך תוכנית הבידור של ETV Ringvaade.‏
זכו בגלגל ההצלה
| אמן | שיר | קהל | מיקום |
| --- | --- | --- | --- |
| קרלוס אוקרדה | "Whiskey Won't Forget" | 572 | 6 |
| אליפ | "Pretty Girl" | 852 | 5 |
| אליסה | "Bad Philosophy" | 1,419 | 2 |
| קאו | "Valik" | 267 | 8 |
| לינלאק ובונזו | "Aeg" | 172 | 9 |
| מרילין | "Unicorn Vibes" | 1,058 | 4 |
| מיה | "Üks samm korraga" | 1,502 | 1 |
| ניאון לטרס ומייקו | Tokimeki" (ときめき)" | 338 | 7 |
| רובין יאקנטל | "Kurbuse matused" | 130 | 10 |
| ויראלט | "Salalik" | 1,064 | 3 |